Termékek és szolgáltatások 2013-ban (2012)

A Kockázatelemzési Egység 79 (80) stratégiai jelentést, köztük 6 általános éves jelentést, 1 új típusú éves jelentést, 3 célzott jelentést, 12 negyedéves jelentést, amelyek frissített adatokat és elemzéseket tartalmaztak az uniós tagállamok, valamint egyes kiválasztott szomszédos régiók számára, 57 stratégiai monitoringjelentést, 510 (482) elemző, a Közös Műveletek tervezését, végrehajtását és értékelését támogató dokumentumot, valamint 81 (54) egyéb jellegű jelentést (például az Ügynökség vezetése, az Európai Bizottság és mások számára készített tájékoztatókat) készített, továbbá 7 (7) stratégiai jelentést tett közzé az Ügynökség honlapján a nagyközönség számára. Az aktualizált közös integrált kockázatelemzési modellt (CIRAM v 2.0) több uniós nyelven bocsátottuk rendelkezésre a tagállamokban. Sor került a Frontex kockázatértékelési hálózat 4 (4) rendes ülésére, az uniós okirat-hamisításról a tagállamokkal együtt felállított új szakértői hálózat 5 (5) ülésére, 4 (2) taktikai kockázatelemzési ülésre, 10 (6) regionális szakértői találkozóra/konferenciára, valamint 1 (3) technikai jellegű regionális szakmai találkozóra. A kockázatelemzési egység EUROSUR-on belüli feladataival összhangban 2013-ban az alábbiak elvégzésére került sor, és minderről az elemzési rétegért felelős, 2013-ban ötször ülésező felhasználói csoport keretében a tagállamokat szükség szerint tájékoztatták, illetve velük konzultáltak: a CPIP/ESP elemzési rétegen belül – tartalomszolgáltatás (317 (281) kiadvány) és alapszolgáltatások, az elemző eszközök megtervezésének befejezése, az eredeti hatásszint-megállapítás módszertani koncepciójának fejlesztése és végrehajtásának hosszútávú tervezése. A Közös Műveleti Egység 19 (17) közös műveletet, 10 (12) kísérleti projektet, illetve projektet, 8 (10) konferenciát és 64 (25), a külső érdekeltek részvételével zajló ülést szervezett, utóbbiak között előkészítő/tervező/értékelő üléseket, illetve műhelytalálkozókat is. Ezenkívül az Ügynökség által koordinált 39 (39) közös kitoloncolási művelet során 2 152(2 110) harmadik országbeli állampolgár kitoloncolására került sor. A közös műveletek során a tevékenységekkel töltött napok száma összesen 2 832(3 503), a tevékenységekkel töltött embernapok halmozott összege pedig 89 548(1 17 114) volt. A Frontex Helyzetelemző Központ 2 226(2 169) helyzetelemző jelentést, 43 (31) súlyos eseményről szóló jelentést, 44 (27) gyorsjelentést és 10 (13) misszióértékelési jelentést bocsátott ki, valamint az EUROSUR-ra 20 084(2 130) elemet, a FOSS portálra pedig 107 (145) dokumentumokról szóló riasztást töltött fel. 237 napi hírlevél kb. 500 (241) felhasználóhoz jutott el; a napi szituációs jelentéseknek és operatív tájékoztatóknak köszönhetően az Ügynökség 795 (308) médiamegjelenést könyvelhetett el. Az egyablakos kapcsolati pontként működő Frontex Helyzetelemző Központ kb. 25 000(24 000) levelezési tételt kezelt, és a külső partnerekkel történő információcsere fő platformjaként megerősítette a Frontex-One-Stop-Shop (FOSS) pozícióját, amelyre 2013 végéig 6 238(6 000) dokumentum került fel, a portált 4 500 felhasználó látogatta meg. A Frontex Helyzetelemző Központ kb. 29 000(30 000) eseményről értesült a Joint Operations Reporting Application (JORA) szoftver révén, és JORA-képzésben részesített 200 (500) tisztviselőt a Frontextől, a tagállamokból és a schengeni társult országokból. Az Erőforrás-egyesítő Egység 9 (11) eseményt szervezett, a tagállamok 252 (295) képviselője részvételével. Az érdekeltek összesen több mint 1 250(551) embernapot szántak az Egység tevékenységeire. 2013-ban az Erőforrás-egyesítő Egységre irányuló figyelem középpontjában az európai határőrcsapatok és a technikai berendezésekért felelős csoportok fejlesztése, ezek irányításához megfelelő szoftveralkalmazás létrehozása, továbbá a kiküldött határőrök mechanizmusának kifejlesztése volt. Ezenkívül külön figyelmet fordítottunk a légi határőrizeti eszközök beszerzésére is. Megemlítendő, hogy az Erőforrás-egyesítő Egység a Frontex és az uniós tagállamok között éves kétoldalú találkozókat, valamint harmadik országokkal való találkozókat is szervezett és vezetett: ezek témája a csoportokhoz történő tagállami hozzájárulásokról való megállapodás volt. Ebből a célból az Erőforrás-egyesítő Egység 7 (7) projektet hajtott végre a Frontex műveleteinek eredményesebbé tétele érdekében. A Képzési Egység 17 (19) projektet felölelő 3 (3) program keretében 205 (207) tevékenységet szervezett összesen 3 253(2 980) résztvevővel (képzési szakemberek, gyakornokok, stb.). Az érdekeltek összesen 12 460(13 300) embernapot szántak képzési tevékenységekre. Az első program keretében elindult a határőrizeti ágazati képesítési keretrendszer (SQF), és folytatódott a közös alaptanterv megvalósítását célzó munka, valamint a közös mesterfokú tanulmányok programjának kidolgozása. A határőrök továbbképzése és szakirányú képzése terén (a második program erre a területre irányul) a Képzési Egység véglegesítette a határőröknek szóló Alapjogi képzési kézikönyvet, és folytatta a határőröknek szóló szakmai tanfolyamok kidolgozását és alkalmazását. Munkakezdést támogató képzések szervezésére került sor az európai határőrcsapatok számára és a kiküldés előtti felkészítés új koncepciója került kidolgozásra annak érdekében, hogy a Frontex által koordinált közös műveletekben részt vevő valamennyi kiküldött határőr kiküldés előtt megfelelő képzésben részesüljön. Harmadsorban a hálózattal és az informatikai kérdésekkel kapcsolatban a Képzési Egység új adminisztrációs eszközöket alkalmazott, amelyek lehetővé tették az eseményekre való online feliratkozást, a dokumentumok megosztását és a tevékenységek tervezését. Új eLearning komponensek kidolgozása van folyamatban: e komponenseknek köszönhetően a Frontex képzéseinek egyes részei modern, költséghatékony módon juthatnak el a felhasználókhoz. A Kutatási és Fejlesztési Egység 8 projektet szervezett (beleértve az EUROSUR-t is), ezek keretében pedig 40 tevékenységre került sor, a tagállamokból és a schengeni társult országokból, illetve az uniós intézményektől, kormányközi és nemzetközi szervezetektől, felsőoktatási intézményektől, kutatóintézetektől és az ágazatból érkezett több mint 950 (1 020) résztvevő számára. Az érdekeltek összesen 2 000 embernapot szántak ezekre a tevékenységekre. A Kutatási és Fejlesztési Egység tovább törekedett a bevált gyakorlatok beazonosítására és az ilyen gyakorlatokat tartalmazó iránymutatások kidolgozására az automatizált határellenőrzések, a szárazföldi határátkelőhelyeken történő ellenőrzések, a vízuminformációs rendszer (VIS) tagállamok általi bevezetése és alkalmazása, valamint a határőrizet terén. Az okirat-hamisítás első vonalban történő kiszűrését lehetővé tevő képesség javítása érdekében számos eseményt rendeztünk, amelyek célja egyrészt a gépesített módszerek, másrészt az emberi szakértők teljesítményének a felmérése volt. 2013-ban a Kutatási és Fejlesztési Egység olyan tevékenységekbe kezdett, amelyekkel fel lehet hívni a tagállamok figyelmét a szenzorok, a platformok és a magasabb szintű rendszermegoldások területén elérhető új fejlesztésekre, továbbá amelyek megkönnyítik az új határőrizeti technológiák bevezetését (kipróbálását) a tagállamokban és a Frontex által koordinált közös műveletekkel összefüggésben. Emellett 22 uniós tagállam, illetve schengeni társult ország részvételével létrejött egy a határbiztonsági kutatással foglalkozó, végfelhasználói informális tanácsadó csoport. A csoport elkészítette a Közép- és hosszútávú határbiztonsági kihívásokról és kutatási témákról szóló jelentése első tervezetét azzal a céllal, hogy támogassa az Európai Bizottság munkáját az új kutatásfinanszírozási keretből (Horizont 2020) szervezendő és támogatandó kutatási tevékenységek területén. Partnerség és harmadik országokkal folytatott együttműködés: 2013-ban 1 munkamegállapodás megkötésére került sor, Azerbajdzsán illetékes hatóságaival, így a munkaszerződések száma összesen 19-re nőtt (18). Az egyes munkamegállapodások alapján az Ügynökség és a harmadik országbeli hatóságok között fokozódott az operatív együttműködés a határbiztonság és határvédelem terén, a kölcsönösen előnyös és fenntartható partnerség fokozatos kialakításának céljával. Kézzelfogható eredményeket elsősorban az információk megosztása, a képzés és a közös operatív tevékenységek terén sikerült elérni. Együttműködés az uniós szervekkel és nemzetközi szervezetekkel: 2013-ban a már megkötött megállapodások keretében (11 munkamegállapodás, 2 együttműködési megállapodás, 2 egyetértési megállapodás, 1 igazgatási megállapodás és 1 szolgálatközi megállapodás) tovább mélyült az uniós szervekkel és a nemzetközi szervezetekkel való együttműködés. 1 egyetértési megállapodás megkötésére került sor az Eurojusttal. Az emberkereskedelem területén a Frontex folytatta az „oktatók oktatása” programot, és 3 tanfolyamot szervezett a tagállami oktatók továbbképzésére. Konferenciát szerveztünk az európai határőrizeti rendszerről a bel- és igazságügyi terület számos érdekeltje részvételével. Előkészítő munkálatokat folytattunk a Frontex által a keleti partnerség keretében vezetett első technikai segítségnyújtási projekt végrehajtásának megkönnyítése érdekében, és ebben fokozottan együttműködtünk a Nemzetközi Migrációs Szervezettel (IOM), az ENSZ Menekültügyi Főbiztosságával, valamint a Nemzetközi Migrációs Politikát Fejlesztő Központtal (ICMPD) és a Vámigazgatások Világszervezetével (WCO). Kapcsolatokat építettünk ki a Közös Európai Kutatóközponttal annak érdekében, hogy a továbbiakban szinergiákat alakítsunk ki a biztonság kérdését érintő projektek terén.